<classify> Kwa mujibu wa taarifa kwa vyombo vya habari iliyotolewa na Katibu Mkuu wa Taswa, Amir Mhando jana, tuzo za Wanamichezo Bora zinazotolewa kila mwaka na TASWA zimepangwa kufanyika Agosti 26, mwaka huu, Dar es Salaam zikihusisha michezo mbalimbali. Pia, TASWA imeteua wajumbe tisa wa kamati hiyo.Majina yao na vyombo vyao katika mabano ni Mahmoud Zubeiry Bin Zubeiry Sports- Online, Jane John TBC1, Baruani Muhuza Azam Media, Limonga Justine Redio Uhuru, Maulid Kitenge E-FM Redio, Deogratias Rweyunga Radio OneITV, Shaffih Dauda Clouds Media, Asha Muhaji Bingwa na Nelly Mtema Daily News.Taarifa hiyo ilisema Kamati hiyo inaweza kuongeza wajumbe wengine au kupunguza kwa kadri itakavyoona inafaa.Utaratibu wa kuizindua kamati hiyo unaandaliwa na sekreterieti ya TASWA. Jukumu la kamati itakuwa ni kuandaa utaratibu wa kuwapata wanamichezo watakaowania tuzo hiyo na pia kuteua washindi kwa kila mchezo,ilisema taarifa hiyo.Katika hatua nyingine, TASWA kwa kushirikiana na Chama cha Waandishi wa Habari za Michezo Kenya, vimeanzisha programu ya ziara ya mafunzo na kubadilishana uzoefu baina ya vyama hivyo viwili, ikiwa katika makundi tofauti ya wahaririwaandishi waandamizi na kundi lingine la waandishi wa habari chipukizi.Kwa kuanzia wahariri wa habari za michezo 18 au wale wenye uzoefu katika uandishi usiopungua miaka kumi kutoka vyombo mbalimbali vya habari nchini wataenda Nairobi kwa ziara ya mafunzo kuanzia Julai 6 hadi 9 mwaka huu.Tunaamini wakirudi wataendelea kuwa walimu wazuri kwa wale chipukizi, ambao nao watapata fursa kama hiyo siku za usoni,ilisema taarifa hiyo ya Katibu.  <topic>: michezo 